Gratis hjelp til å navigere i krisepakkejungelen
Skrevet av Andrea Misje Renså 27.03.20 13:10
Regjeringen har introdusert flere ulike tiltakspakker for næringslivet for å avhjelpe utfordringene som koronaepidemien har skapt. Det kan være vanskelig å holde oversikt over disse og hvilke tiltak og hjelpeordninger som kan være aktuelt for din bedrift.
Vårt mål er å være din beste støttespiller. Vi får mange henvendelser nå og vet at mange av de som har det tøffest også jobber dag og natt for å tilpasse seg ny situasjon. Vi i Value har derfor etablert et eget telefonnummer (tlf. 400 02 944) hvor våre kunder kan få bistand og hjelp fra våre rådgivere med å orientere seg om ordningene. Telefonen er betjent 08 - 20, alle dager, også i helgen. Det er gratis å ringe.
Bård Hansen, grunder og partner i Value Group, leder teamet som svarer på telefonene. Hansen forteller at mange trenger hjelp for å holde orden på endringene i frister og regelverk. "Regnskapsfører sitter med viktig kompetanse for å hjelpe næringslivet gjennom krisen. Value kan bidra med å gi tips til hvilke ordninger som er aktuelle for den enkelte bedrift, og hvilke dokumentasjon selskapet må ha klar får å kunne kvalifisere for ordningen" forteller Hansen.